als_Latn dik_Latn sag_Latn
(Pamflet)Bandat politike kanë zbarkuar në Elbasan. Madje kanë nxjerrë armët kundër njëra tjetrës duke paralajmëruar një fushatë të tmerrshme në qytetin që ndan mesin e Shqipërisë dhe një ndër më të qetët në vend. Ku asnjëherë më parë nuk ka pasur fushatë zgjedhore të tensionuar, madje ka shfaqur vetëm qytetari.
“Pamfleti.com” e kishte paralajmëruar dy muaj më parë se krimi po zhvendosej me të gjithë asetet e tij nga Lezha në Elbasan. Pasi kishte lëvizur nënkryetarja aktuale e LSI Monika Kryemadhi nga qarku i Lezhës për të kryesuar listën e kandidatëve për deputetë në qarkun e Elbasanit. Dhe bashkë me të kishte lëvizur tërë banda e LSI, e cila e kishte shkaktuar një viktimë në Kurbin në zgjedhjet parlamentare të vitit 2013 dhe ishte plagosur dhe kandidati demokrat më vonë deputet Mhill Fufi.
Dhe banda e LSI gjen “gati” bandën e PDIU në Elbasan. Ku Aqif Rakipi apo Qifja i PDIU është në krye të saj, i gatshëm për t’u përballur me bandën e Monikës. Duke vënë në përdorim të gjitha asetet e krimit, që nga paratë e pista e deri tek armët. Dhe disa ditë më parë, pikërisht në Elbasan, në pikëtakimin e kriminelëve dhe lekëve të PDIU dhe të LSI ka ndodhur përplasja e parë me armë.
Bëhet e ditur se në lagjen 5 Maji të këtij qyteti janë përplasur bandat, ku vendasit e PDIU kanë masakruar ata të LSI, duke i plagosur me armë zjarri dhe tashmë janë nën kujdesin e mjekëve jashtë rrezikut për jetën. Por ai që është evident është fakti se përse ku shkojnë kandidatë të tillë si Aqif Rakipi i PDIU dhe Monika Kryemadhi nënkryetare e LSI njëherësh dhe bashkëshorte e Presidentit të zgjedhur Ilir Meta ka përplasje me armë, ka krim zgjedhor, blerje votash dhe rrezik jete të qytetarëve nga përplasja e bandave respektive?!
Nuk është rastësi, që sikurse e ka paralajmëruar, pika më e nxehtë e përplasjes elektorale, me të gjitha llojet e elementëve që nga hedhja e lekëve të krimit e deri tek nxjerrja e pistoletave, pra “arena” më e nxehtë e përballjes është Elbasani. Apo e përkthyer më konkretisht përballja mes Qifes dhe Monës në Elbasan, që do të prezantojë dhe fushatën më të ashpër në Shqipëri. Aq sa beteja me lekë, banda dhe kërcënime në Bashkinë e Lezhës, Vorës dhe Pogradecit mes LSI dhe PD në zgjedhjet vendore të vitit 2015 do të duket lule përballë asaj që po ndodh dhe do të ndodhë në qarkun e Elbasanit mes PDIU dhe LSI më 25 qershor. Organet ligjzbatuese dhe monitoruesit ndërkombëtarë duhet të ndërhyjnë sa nuk është vonë, sa nuk janë shfaqur ende viktimat e para.
Skandal Portal / Skandal.al
als_Latn als_Latn als_Latn als_Latn als_Latn zsm_Latn